Miesto ežerėlis
54°13′50″ š. pl. 23°48′38″ r. ilg.﻿ / ﻿54.23056°š. pl. 23.81056°r. ilg.﻿ / 54.23056; 23.81056 Miesto ežerėlis – ežeras Lietuvoje, Lazdijų rajone, Seirijų miestelyje. Ežerėlio ilgis iš šiaurės į pietus – 0,1 km, plotis – iki 0,07 km. Altitudė 143,5 m. Krantai žemi, plačiai užpelkėję. Aplinkui plyti pievos, pastatyti gyvenamieji namai. Toje pačioje pelkėje į pietus nuo Miesto ežerėlio telkšo bevardis 0,64 ha ežerėlis. Ežeras nenutekantis, priklauso Seiros upės baseinui.